open-index/open-wikipedia-markdown huggingface dataset:
Αυτοκινητάμαξα Σειράς 6001 ΟΣΕ (Esslingen)

Η **σειρά 6001,** ήταν μια παλιά σειρά αυτοκινηταμαξών, που αποτελούσε τμήμα του τροχαίου υλικού του Οργανισμού Σιδηροδρόμων Ελλάδας (Ο.Σ.Ε.). Κατασκευάστηκαν το 1958 από κοινοπραξία της Esslingen και της Ferrostaal της Δυτικής Γερμανίας, ως **σειρά 3ΑΚ1000** και τέθηκαν σε υπηρεσία στον ΟΣΕ το 1971, με την ίδρυσή του (Λειτούργησαν και παλαιότερα, για διαφορετικές εταιρείες). 

## Γενικά χαρακτηριστικά
Χωρούσαν συνολικά μέχρι 84 επιβάτες χωρίς τα ρυμολκούμενα, 21 στην Α' θέση και 52 στην Β. Διέθεταν δύο ντιζελοκινητήρες Mercedes MB 836 Ββ/6 , με υπερτροφοδότη Brown Boveri VTR 200-1 και συνδυασμένη ισχύ 1000HP στις 1500 στροφές/λεπτό, καθιστώντας τες έτσι τις ισχυρότερες αυτοκινητάμαξες στην ιστορία των ΣΠΑΠ, ενώ μπορούσαν να φτάσουν ταχύτητες μέχρι 100 χιλιόμετρα την ώρα.

## Χρήση και Παρατηρήσεις
Η σειρά χρησιμοποιήθηκε αρχικά σε δρομολόγια υπερταχείων στις κύριες γραμμές της Πελοποννήσου (Αθήνα - Τρίπολη - Καλαμάτα, Αθήνα - Πάτρα - Ολυμπία ή Κυπαρισσία).

Αργότερα, άρχισε να χρησιμοποιείται για τοπικά δρομολόγια (Πάτρα - Κυπαρισσία, Καβάσιλα - Κυλλήνη).

Σήμερα, διασώζεται μία αυτοκινητάμαξα με ένα ρυμουλκούμενο στο Σιδηροδρομικό Μουσείο Καλαμάτας σε καλή κατάσταση.

## Εμφάνιση

### Εργοστασιακός χρωματισμός
Ο εργοστασιακός χρωματισμός των αυτοκινηταμαξών περιλάμβανε μία δαμήκη χρυσοκίτρινη οριζόντια λωρίδα γύρω από τα παράθυρα, μία χρυσοκίτρινη κυματιστή λωρίδα πριν τις μετώπες και χρυσοκίτρινα στοιχεία γύρω από τα φορεία επάνω σε σκούρο μπλε χρώμα, το οποίο κάλυπτε την μεγαλύτερη επιφάνεια των οχημάτων.

### Χρωματισμός ΟΣΕ
Με την παραλαβή των αυτοκινηταμαξών Ganz-Mavag μετρικού εύρους, οι αυτοκινητάμαξες Esslingen, αλλά και οι De Dietrich, έλαβαν έναν νέο χρωματισμό, προκειμένου να ταιριάζουν με τις νέες αυτοκινητάμαξες. Συγκεκριμένα, η σκούρο μπλε επιφάνεια έγινε ασημί και τα χρυσοκίτρινα στοιχεία έγιναν γαλάζια, ενώ αφαιρέθηκε η κυματιστή λωρίδα και η μετώπη βάφτηκε επίσης γαλάζια.

## Ρυμουλκούμενα οχήματα

Η προμήθεια των αυτοκινηταμαξών, περιλάμβανε και 7 ρυμουλκούμενα οχήματα Β' Θέσης. Η παλιά αρίθμησή τους ήταν ΑΡ000.21 έως ΑΡ000.27. Η νεότερη αρίθμηση επί ΣΕΚ/ΟΣΕ, είναι 0021 έως 0027. Τα οχήματα αυτά, χωρούσαν μέχρι 56 επιβάτες και διέθεταν 4 αναδιπλούμενα καθίσματα και 54 απλά. Παρόλο που, συνήθως, οι αυτοκινητάμαξες κυκλοφορούσαν συζευγμένες με αυτά, εκείνα δεν επικοινωνούσαν με τα ιθυντήρια, λόγω των διπλών τους χειρηστηρίων. Ως αποτέλεσμα, ήταν αδύνατον για τους επιβάτες των ρυμουλκούμενων να έχουν πρόσβαση (π.χ.) στο κυλικείο της αυτοκινητάμαξας.

## Παραπομπές


Α
Μίλοτ Ρασίτσα

Ο **Μίλοτ Ράσιτσα** (*Milot Rashica*, 28 Ιουνίου 1996) είναι Κοσοβάρος ποδοσφαιριστής ο οποίος αγωνίζεται ως επιθετικός μέσος ή πλάγιος μέσος για την Μπεσίκτας και την εθνική ομάδα του Κοσόβου.

Ο Ράσιτσα ξεκίνησε την καριέρα του από την Βούστρια και το 2015 αποκτήθηκε από τη Φίτεσε για 300.000 ευρώ και το 2018 αποκτήθηκε από τη Βέρντερ Βρέμης για ένα ποσό που υπολογίζεται στα 7 εκατομμύρια ευρώ. Τη σαιζόν 2019-20 ξεκίνησε εντυπωσιακά, σκοράροντας 7 φορές τις πρώτες 11 αγωνιστικές, αλλά στη συνέχεια η απόδοσή του έπεσε. Σκόραρε ξανά στην τελευταία αγωνιστική. Το 2021 αποκτήθηκε από τη Νόριτς έναντι 9,4 εκατομμυρίων λιρών.

Το 2016 πραγματοποίησε το ντεμπούτο του με την εθνική ομάδα της Αλβανίας αλλά αργότερα μέσα στη χρονιά επέλεξε να αγωνιστεί με την εθνική ομάδα του Κοσόβου, με την οποία έχει πραγματοποιήσει 27 συμμετοχές και έχει σκοράρει 4 γκολ.

## Παραπομπές


Κατηγορία:Κοσοβάροι
Κατηγορία:Αλβανοί ποδοσφαιριστές
Κατηγορία:Ποδοσφαιριστές Εθνικής Αλβανίας
Κατηγορία:Ποδοσφαιριστές εθνικής Κοσσυφοπεδίου
Κατηγορία:Ποδοσφαιριστές ΚΦ Βούστρια
Κατηγορία:Ποδοσφαιριστές Φίτεσε
Κατηγορία:Ποδοσφαιριστές Βέρντερ Βρέμης
Επεκτατισμός

[μικρογραφία|Η πλήρη έκταση της αυτοκρατορίας του [Αλέξανδρος ο Μέγας|Αλεξάνδρου του Μέγα, κατά την διάρκεια της προσπάθειας του να κατακτήσει εδάφη στην Μεσόγειο και την Ασία.]]
Ο **επεκτατισμός**, είναι μια ιδεολογία κατά την οποία οι κυβερνήσεις και τα κράτη προσπαθούν να επεκτείνουν τα εδάφη, την δύναμη ή τον πλούτο τους μέσω της οικονομικής ανάπτυξης, της ήπιας δύναμης ή των στρατιωτικά επιθετικών τρόπων της οικοδόμησης της αυτοκρατορίας και της αποικιοκρατίας.

Η αναρχία, η επανένωση ή ο πανεθνικισμός χρησιμοποιούνται μερικές φορές ως αφορμές για την δικαιολόγηση και την νομιμοποίηση του επεκτατισμού, αλλά μόνο όταν ο δεδηλωμένος στόχος είναι η επανακατάκτηση χαμένων εδαφών, ή η κατάληψη προγονικών περιοχών. Αυτό έρχεται σε αντίθεση με τις ιδεολογίες των υποσχόμενων εδαφών όπως το Μανιφέστο του Πεπρωμένου, οι οποίες χρησιμοποιούνται για την δικαιολόγηση και την νομιμοποίηση του επεκτατισμού υπό την αντίληψη ότι οι περιοχές θα αποτελέσουν στο μέλλον έδαφος του εισβολέα, σε αντίθεση με τους ισχυρισμούς περί πρότερης κατοχής των εδαφών.

## Παραπομπές

Κατηγορία:Πολιτικές θεωρίες
Κατηγορία:Πολιτική ιστορία
Μαρία Αδελαΐδα της Σαβοΐας-Γένοβας

H **Μαρία Αδελαΐδα της Σαβοΐας-Γένοβας** (ιταλ. *Maria Adelaide di Savoia-Genova*, 25 Απριλίου 1904 - 2 Αυγούστου 1979) ήταν κόρη του Θωμά, Δούκα της Γένουας.

## Βιογραφία
Η *Μαρία Αδελαΐδα Βικτωρία Αμαλία* γεννήθηκε στις 25 Απριλίου 1904 στο Τορίνο, και ήταν το πέμπτο παιδί και νεότερη κόρη του Θωμά, Δούκα της Γένουας, και της Ισαβέλλας της Βαυαρίας.

Στις 15 Ιουλίου 1935 παντρεύτηκε τον Λεόνε Μάσσιμο, Πρίγκιπα του Άρσολι. Μαζί απέκτησαν έξι παιδιά:
*την Ισαβέλλα (γενν. το 1936), παντρεύτηκε τον Φραγκίσκο Μαρία ντι Καρπένια Φαλκονιέρι Γκαμπριέλι. Απέκτησαν 4 παιδιά.
*τον Φίλιππο (1938-2008), παντρεύτηκε την Μαρία Λουίζα Καπαρέλα. Απέκτησαν 2 παιδιά.
*τον Φερδινάνδο (γενν. το 1940), παντρεύτηκε την Μαρέστι Σαβόνα. Απέκτησαν 2 παιδιά.
*τον Κάρολο (γενν. το 1942), παντρεύτηκε την Ελίσα Οσόριο δε Μοσκόσο υ Εστάνγκα. Δεν απέκτησαν παιδιά.
*την Μαρία Ελεονόρα (γενν. το 1944), παντρεύτηκε τον Τζουζέππε Γουσταύο Ρίτσι Περατσάνι Μπεργκαμίνι. Απέκτησαν 1 παιδί.
*τον Φραγκίσκο (γενν. το 1946), παντρεύτηκε την Καμιλαβέλια Γιακούτσι Ριστόρι. Δεν απέκτησαν παιδιά.

Πέθανε στις 2 Αυγούστου 1979 στη Ρώμη σε ηλικία 75 ετών.

## Τίτλοι
*25 Απριλίου 1904 – 15 Ιουλίου 1935: *Η Βασιλική Υψηλότητα* Πριγκίπισσα Μαρία Αδελαΐδα της Σαβοΐας-Γένοβας
*15 Ιουλίου 1935 – 2 Αυγούστου 1979: *Η Βασιλική Υψηλότητα* Πριγκίπισσα Μαρία Αδελαΐδα του Άρσολι

### Τιμητικές διακρίσεις
*Κυρία της Τιμής και της Αφοσίωσης του Κυρίαρχου Στρατιωτικού Τάγματος της Μάλτας
*Κυρία της Δικαιοσύνης του Ιερού Στρατιωτικού Κωνσταντίνειου Τάγματος του Αγίου Γεωργίου

## Παραπομπές


Κατηγορία:Οίκος της Σαβοΐας
Κατηγορία:Ιταλοί ευγενείς
Κατηγορία:Πριγκίπισσες της Ιταλίας
Ίττα του Μετς

Η **Ίττα του Μετς** (592 - 8 Μαΐου 652) ήταν σύζυγος του Πεπίνου του Λάντεν που διετέλεσε Μαγιορδόμος των ανακτόρων στην Αυστρασία. Μετά τον θάνατο του συζύγου της ίδρυσε με την κόρη της Γερτρούδη το *"Αβαείο του Νιβέλ"* και έγιναν μοναχές, λατρεύτηκαν και οι δυο σαν Άγιες. Δεν υπάρχει καμιά καταγραφή σχετικά με τους γονείς της, πιθανότατα προερχόταν από οικογένεια Συγκλητικών με καταγωγή από την Ακουιτανία. Ο πατέρας της Άρνολντ διετέλεσε επίσκοπος του Μετς, ο αδελφός της και η αδελφή της ήταν επίσης Άγιοι. Με τον θάνατο του Πεπίνου (640) αποφάσισε να αφιερωθεί στην θρησκεία με την κόρη της Γερτρούδη. Με την συμβουλή του Αγίου Αμάντους επισκόπου του Μάαστριχτ ίδρυσε το *"αβαείο του Νιβέλ, αρχικά στέγαζε μόνο μοναχές αλλά με την άφιξη ανδρών μοναχών από την [[Ιρλανδία]] έγινε διπλό. Η Ίττα διόρισε την κόρη της πρώτη ηγουμένη της μονής ενώ η ίδια παρέμεινε απλή μοναχή, πέθανε στις 8 Μαΐου 852, αγιοποιήθηκε και η μνήμη της εορτάζεται στις 8 Μαΐου.

==Οικογένεια==

Με τον σύζυγο της [[Πεπίνος του Λάντεν|Πεπίνο του Λάντεν]] απέκτησε :

*[[Αγία Μπέγκα]], παντρεύτηκε τον [[Ανσέγκιζελ]] των Αρνουλφιδών
*[[Γκρίμοαλντ ο Πρεσβύτερος]], Μαγιορδόμος των Ανακτόρων μαζί με τον πατέρα του
*[[Μπάβο της Γάνδης]], ερημίτης που αγιοποιήθηκε
*[[Γερτρούδη της Νιβέλ]], εισήλθε στο *"μοναστήρι της Νιβέλ"'' που ιδρύθηκε από την μητέρα της και Αγιοποιήθηκε.

## Παραπομπές
 		


## Πηγές

*Alban Butler's Lives of the saints, edited, revised and supplemented by Thurston and Attwater. Christian Classics, Westminster, Maryland'

## Εξωτερικοί σύνδεσμοι

*Αγία Ίττα

Κατηγορία:Πεπινίδες
Ευγένιος Ζερβίδης

Ο Ευγένιος Ζερβίδης Βοσκαρής, γεννήθηκε στην Αμμόχωστο στις 22 Φεβρουαρίου του 1930. Εντάχθηκε στην Ανόρθωση το 1947 και πρωτόπαιξε στην πρώτη ομάδα το 1949, όταν η ομάδα  κέρδισε και το πρώτο τρόπαιο στην ιστορία της! Ήταν η κατάκτηση του κυπέλλου, με προπονητή τον Αράμ.

Ο Ευγένιος Ζερβίδης κρέμασε τα ποδοσφαιρικά του παπούτσια το 1960, πανηγυρίζοντας και πάλι τίτλο. Αυτή τη φορά το πρωτάθλημα. Αγωνιζόταν στη θέση του αμυντικού μέσου αλλά και του δεξιού μπακ και διακρινόταν για τη δύναμη και το πάθος του. Ήταν μέλος της παλιάς φρουράς της αναγεννημένης Ανόρθωσης του 1949- 1956 αλλά και της φοβερής ομάδας του 1957-1960 που βαφτίστηκε με το όνομα «Μεγάλη Κυρία».

Στην καριέρα του πανηγύρισε τέσσερα πρωταθλήματα, δύο κύπελλα και το ειδικό πρωτάθλημα Ανεξαρτησίας το 1960. Με τη λήξη της ποδοσφαιρικής του καριέρας υπηρέτησε την ομάδα από τη θέση του εφόρου του ποδοσφαιρικού τμήματος αλλά και σαν μέλος του Διοικητικού Συμβουλίου.

Η προσφυγιά τον αναγκάζει να κατοικήσει στη Λευκωσία, όπου αναλαμβάνει να οικοδομήσει τις Ακαδημίες Ποδοσφαίρου της Ανόρθωσης με πενιχρά μέσα, για να κρατήσει ζωντανή την φλόγα της ομάδας αλλά και της Αμμοχώστου και στην πρωτεύουσα. Ήταν προπονητής και παράλληλα υπεύθυνος της Ακαδημίας τα πρώτα χρόνια της λειτουργίας της στη Λευκωσία ενώ μέχρι σήμερα παρέμενε μέλος και σπάνια έχανε αγώνα της αγαπημένης του ομάδας.

Κατά τη διάρκεια των εορτασμών των εκατονταχρόνων της Ανόρθωσης το 2011, είχε αναδειχθεί κατόπιν ψηφοφορίας ανάμεσα στις 100 μεγαλύτερες προσωπικότητες που ανέδειξε το Σωματείο από τον καιρό της ίδρυσής του.

Τον  Μάρτιο του 2016 τιμήθηκε στην παρουσίαση του βιβλίου της Ανόρθωσης  σαν ο γηραιότερος εν ζωή ποδοσφαιριστής του Συλλόγου.

## Παραπομπές


Κατηγορία:Κύπριοι ποδοσφαιριστές
Έμιλυ Γιολίτη

Η **Έμιλυ Γιολίτη** είναι Ελληνοκύπρια πολιτικός. Διετέλεσε Υπουργός Δικαιοσύνης και Δημοσίας Τάξεως της Κύπρου.

## Βιογραφικά στοιχεία
Η Έμιλυ Γιολίτη γεννήθηκε στις 20 Μαΐου 1976. Μιλά , εκτός από Ελληνικά , την αγγλική, τη γαλλική και την ιταλική γλώσσα. Σπούδασε νομική (BA, MA Jurisprudence) στο Κολέγιο Τρίνιτι του Πανεπιστημίου της Οξφόρδης. Επιπλέον, απέκτησε μεταπτυχιακό στη νομική από το Ευρωπαϊκό Πανεπιστημιακό Ινστιτούτο στη Φλωρεντία. Επιπλέον, έτυχε εκπαίδευσης στη Νομική Υπηρεσία του Ευρωπαϊκού Κοινοβουλίου στο Λουξεμβούργο (εσωτερικοί κανονισμοί διαδικασίας) με Υποτροφία Ρομπέρ Σουμάν. Είναι μέλος του Παγκύπριου Δικηγορικού Συλλόγου από το 1998.

Έχει εργαστεί ως διευθύντρια και νομικός σύμβουλος στην εταιρεία Trident Trust (2001-2002) και στην εταιρεία Totalserve Management Limited (2002-2006). Το 2006 έγινε συνέταιρος στο δικηγορικό γραφείο Αριστοδήμου, Λοιζίδης, Γιολίτης ΔΕΠΕ, το οποίο το 2010 συγχωνεύθηκε με το Harneys ΔΕΠΕ. Δραστηριοποιείται στο εταιρικό δίκαιο, στο δίκαιο ανταγωνισμού, στο δίκαιο καταπιστευμάτων και στο φορολογικό δίκαιο.

Επιπλέον, διετέλεσε πρόεδρος του διοικητικού συμβουλίου της Αρχής Ηλεκτρισμού Κύπρου και μέλος του διοικητικού συμβουλίου της Αρχής Τηλεπικοινωνιών Κύπρου.

Επίσης, είναι ιδρυτικό μέλος του διεθνούς οργανισμού Association Internationale pour la Promotion des Femmes d' Europe (AIPFE) Κύπρου για την προώθηση των δικαιωμάτων των γυναικών.

Έχει ένα υιό και μία κόρη.

## Πολιτική διαδρομή
Στις 29 Ιουνίου 2020 διορίστηκε Υπουργός Δικαιοσύνης και Δημοσίας Τάξεως στην Κυβέρνηση Νίκου Αναστασιάδη 2018. Παραιτήθηκε στις 17 Ιουνίου 2021, δημοσιεύοντας επιστολή σύμφωνα με την οποία θεωρούσε προσβλητική τη μη αναγνώρισης του έργου της και ειδικά την άποψη του ίδιου του προέδρου ότι πλήττει την εικόνα της κυβέρνησης και του ιδίου. Η παραίτηση της έγινε αποδεχτή.

## Συγγραφικό έργο
Είναι συγγραφέας του βιβλίου *The Cyprus Holding Company*, ενώ έχει δημοσιεύσει άρθρα σε διεθνή περιοδικά (π.χ. STEP Journal, Offshore Investment, Trust and Trustees).

## Παραπομπές

## Πηγές
*
*

|-

Κατηγορία:Κύπριοι δικηγόροι
Κατηγορία:Υπουργοί Δικαιοσύνης και Δημοσίας Τάξεως (Κύπρος)
Κατηγορία:Κυβέρνηση Νίκου Αναστασιάδη 2018
Ελεονώρα της Σαβοΐας

Η **Ελεονώρα της Σαβοΐας** (*Eleonora di Savoia*, 28 Φεβρουαρίου 1728 - 14 Αυγούστου 1781) ήταν κόρη του Κάρολου Εμμανουήλ Γ΄ της Σαρδηνίας.

## Βιογραφία

Η *Ελεονώρα Μαρία Θηρεσία* γεννήθηκε στις 28 Φεβρουαρίου 1728 στο Βασιλικό Παλάτι του Τορίνο, και ήταν το δεύτερο παιδί και η μεγαλύτερη κόρη του Κάρολου Εμμανουήλ Γ΄ της Σαρδηνίας και της δεύτερης συζύγου του Πολυξένης της Έσσης-Ρότενμπουργκ.

Ονομάσθηκε *Ελεονώρα* προς τιμήν της μητρικής γιαγιάς της, Ελεονώρας του Λέβενσταϊν-Βέρτχαϊμ-Ρόχεφορτ. . 

Σε ηλικία έξι ετών έχασε την μητέρα της και το 1737 ο πατέρας της παντρεύτηκε την Ελισάβετ Θηρεσία της Λωρραίνης (1711-1741). Η Ελισάβετ Θηρεσία αγάπησε τα παιδιά και τα μεγάλωσε σαν δικά της.

Η Ελεονώρα δεν παντρεύτηκε ποτέ και πέθανε στις 14 Αυγούστου 1781 στο Κάστρο του Μονκαλιέρι σε ηλικία 53 ετών. Είναι θαμμένη στην Βασιλική της Σουπέργκα στο Τορίνο.

## Τίτλοι
*28 Φεβρουαρίου 1728 – 14 Αυγούστου 1781: *Η Βασιλική Υψηλότητα* Πριγκίπισσα Ελεονώρα της Σαβοΐας

## Παραπομπές


Κατηγορία:Οίκος της Σαβοΐας
Κατηγορία:Ιταλοί ευγενείς
Κατηγορία:Πριγκίπισσες της Σαβοΐας
Γιώργος Κωνσταντής

Ο **Γιώργος Κωνσταντής** (Αθήνα, 30 Οκτωβρίου 1947) είναι Έλληνας ηθοποιός της τηλεόρασης, του θεάτρου και του κινηματογράφου.

Είναι απόφοιτος της Δραματικής Σχολής του Πέλου Κατσέλη. Μετά τις σπουδές του, έλαβε μέρος σε ποικίλες θεατρικές παραστάσεις, στον κινηματογράφο και σε βιντεοταινίες, ενώ στη συνέχεια πρωταγωνίστησε σε πολυάριθμες τηλεοπτικές παραγωγές.

Έχει συνεργαστεί στο θέατρο με καταξιωμένους καλλιτέχνες, όπως οι: Λάμπρος Κωνσταντάρας, Γιώργος Κωνσταντίνου, Μάρω Κοντού, Σωτήρης Μουστάκας, Πέτρος Φυσσούν κ.ά., ενώ γνωστότερες είναι οι συμμετοχές του στις σειρές:  και *[[Η ώρα η καλή]]*.

## Φιλμογραφία
### Κινηματογράφος

### Βιντεοταινίες

## Ενδεικτική Θεατρογραφία

## Παραπομπές


Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί φωνής
Χαράλαμπος Πετρίδης

Ο **Χαράλαμπος Πετρίδης** είναι Ελληνοκύπριος πολιτικός. Ήταν Υπουργός Άμυνας της Κύπρου. Προηγουμένως διετέλεσε Δήμαρχος Αγλαντζιάς.

## Βιογραφικά στοιχεία
Ο Χαράλαμπος Πετρίδης γεννήθηκε στη Λευκωσία στις 19 Οκτωβρίου 1974. Από το 2003 διαμένει στην Αγλαντζιά. Οι γονείς του διατηρούσαν κτηματική εταιρεία. Σπούδασε στο Πανεπιστήμιο Μπρουκς της Οξφόρδης στην Αγγλία όπου απέκτησε πτυχίο στη διαχείριση και εκτίμηση γης (First Class Honours Degree in Estate Management). Συνέχισε με μεταπτυχιακές σπουδές με υποτροφία στο Κολέγιο Γούλφσον του Πανεπιστημίου Κέιμπριτζ στη διαχείριση γης και χρηματοοικονομικών (MPhil Land Economy and Finance).

Η κυρία ενασχόληση του είναι η εκτίμηση ακινήτων σε όλη την Κύπρο και η εκπόνηση μελετών βιωσιμότητας ακινήτων. Έχει συνεργαστεί με χρηματοπιστωτικά ιδρύματα, ξενοδοχειακές μονάδες, επιχειρήσεις και οργανισμούς, με εμπορικά κέντρα και γενικά με κάθε είδους έργα ανάπτυξης γης. Είναι εγκεκριμένος εκτιμητής ακινήτων από το ΕΤΕΚ, εγκεκριμένος κτηματικός σύμβουλος από το Συμβούλιο Εγγραφής Κτηματομεσιτών και μέλος και εξεταστής του διεθνούς Οργανισμού του Royal Institute Of Chartered Surveyors (RICS). Επιπλέον, αποτελεί έναν από τους διευθυντές της κτηματικής εταιρείας Landtourist Group.

Την περίοδο 2004-2013 ήταν μέλος του διοικητικού συμβουλίου του Συνδέσμου Επιστημόνων Εκτιμητών Ακινήτων Κύπρου, ενώ την περίοδο 2009-2013 ήταν πρόεδρος του συνδέσμου. Επιπλέον, έχει διατελέσει μέλος του Διοικητικού Συμβουλίου του Royal Institute of Chartered Surveyors (RICS) Κύπρου (2012-2014) και μέλος του Διοικητικού Συμβουλίου της FIABCI Κύπρου (2012-2014). Την περίοδο 2010-2011 διετέλεσε μέλος του Διοικητικού Συμβουλίου του Διεθνούς Οργανισμού Urban Land Institute στην Κύπρο.

Τον Δεκέμβριο του 2013 διορίστηκε Πρόεδρος του Κυπριακού Οργανισμού Αναπτύξεως Γης (ΚΟΑΓ) από τον πρόεδρο της Κύπρου, Νίκο Αναστασιάδη, θέση στην οποία παρέμεινε έως το 2016 που εκλέχθηκε Δήμαρχος Αγλαντζιάς.

Είναι νυμφευμένος με την Ξάνθη Τζοβάνη Πετρίδη και έχει μία κόρη και ένα υιό.

## Πολιτική διαδρομή
Στις Δημοτικές εκλογές του 2016 εκλέχθηκε Δήμαρχος Αγλαντζιάς, έχοντας τη στήριξη του ΔΗΣΥ. Παρέμεινε στη θέση αυτή έως τις 29 Ιουνίου 2020 που διορίστηκε Υπουργός Άμυνας στην Κυβέρνηση Νίκου Αναστασιάδη.

## Παραπομπές


## Πηγές
* 
* 

|-

|-

Κατηγορία:Υπουργοί Άμυνας (Κύπρος)
Κατηγορία:Κύπριοι εκτιμητές ακινήτων
Κατηγορία:Κυβέρνηση Νίκου Αναστασιάδη 2018
Κατηγορία:Δήμαρχοι Αγλαντζιάς
Αραποχώρι Μεσσηνίας

Το **Αραποχώρι** ήταν  οικισμός του νομού Μεσσηνίας που ανήκει στον δήμο Μεσσήνης. Εικάζεται ότι οι πρώτοι κάτοικοι του προέρχονται από το Αραποχώρι Βοιωτίας (σήμερα Άγιος Ανδρέας). Αποτελούσε μέρος του δήμου Αιπείας τα έτη 1835-1840, 1890-1912 και 1997-2010. Το 1912 ο οικισμός προσαρτάται στην κοινότητα Λογγά και το 1940 καταργείται.  

## Παραπομπές


Κατηγορία:Χωριά της περιφερειακής ενότητας Μεσσηνίας
Βέσνα Γέλιτς

Η **Βέσνα Γέλιτς**, γεννήθηκε στις 22 Μαρτίου 1983 στο Νόβο Μέστο, είναι Κροάτισα πρώην διεθνής αθλήτρια πετοσφαίρισης, η οποία έχει αγωνιστεί  με τη φανέλα του Ηρακλή Κηφισιάς στην Βόλεϊ Λιγκ Γυναικών της Ελλάδας ως ακραία.

## Διεθνής καριέρα
Η Βέσνα Γέλιτς ήταν διεθνής με την εθνική ομάδα πετοσφαίρισης γυναικών της Κροατίας. Έχει συμμετάσχει μεταξύ άλλων στους Ολυμπιακούς Αγώνες του Σίδνεϊ όπου κατέκτησε την έβδομη θέση.

## Προσωπική Ζωή
Η Βέσνα είναι η αδερφή της διεθνής αθλήτριας πετοσφαίρισης Μπάρμπαρα Γέλιτς, η οποία ήταν επίσης μέλος της εθνικής ομάδας της Κροατίας στους Θερινούς Ολυμπιακούς Αγώνες του 2000. Είναι κόρες του διεθνή πετοσφαιριστή Ίβιτσα Γέλιτς, ο οποίος ήταν ο προπονητής της εθνικής ομάδας της Κροατίας το 2000 και έπαιξε για την εθνική ομάδα των Γιουγκοσλαβικών ανδρών στους θερινούς Ολυμπιακούς Αγώνες του 1980.

## Εξωτερικοί σύνδεσμοι - Πηγές
* Συμμετείχε στους Ολυμπιακούς Αγώνες του 2000 στο Σίδνεϊ

Κατηγορία:Κροάτες πετοσφαιριστές
Αγνή των Βουρβόνων-Δύο Σικελιών

Η **Αγνή των Βουρβόνων-Δύο Σικελιών** (*Inés de Borbón-Dos Sicilias*, 18 Φεβρουαρίου 1940 -) είναι κόρη του Ινφάντε Αλφόνσο, Δούκα της Καλαβρίας.

## Βιογραφία
Η *Αγνή Μαρία Αλίκη* γεννήθηκε στις 18 Φεβρουαρίου 1940 στη Λωζάνη, και ήταν το νεότερο παιδί και κόρη του Ινφάντε Αλφόνσο, Δούκα της Καλαβρίας και της Πριγκίπισσας Αλίκης των Βουρβόνων-Πάρμας.

Στις 30 Ιανουαρίου 1965 παντρεύτηκε τον Λουίς δε Μοράλες ι Αγουάδο στο Σαν Χερόνιμο ελ Ρεάλ της Μαδρίτης. Μαζί απέκτησαν πέντε παιδιά:
*την *Ελισάβετ* Μαρία Άννα (γενν. το 1966), παντρεύτηκε τον Χοακίν Γκαλάν ι Οταμέντι. Απέκτησαν 2 παιδιά.
*την Ευγενία (γενν. το 1967), παντρεύτηκε τον Ινίγκο Βαλντενέμπρο ι Γκαρσία δε Πολαβιέχα. Απέκτησαν 3 παιδιά.
*την Σόνια (γενν. το 1969), παντρεύτηκε τον Αλεχάντρο Γκαρσία-Ατάνσε Λέορκιν. Απέκτησαν 2 παιδιά.
*τον Εμμανουήλ (γενν. το 1971), παντρεύτηκε την Έμμα Ρουίς δε Ασκάρατε δε Λόμας. Απέκτησαν 2 παιδιά.
*την Μενσία (γενν. το 1976)

## Πρόγονοι



## Τίτλοι
***18 Φεβρουαρίου 1940 – σήμερα**: *Η Βασιλική Υψηλότητα* Πριγκίπισσα Ινές των Βουρβόνων-Δύο Σικελιών, Δούκισσα των Συρακουσών

### Τιμιτικές διακρίσεις
*Δύο Σικελιών: Κυρία Μεγαλόσταυρου του Ιερού Στρατιωτικού Κωνσταντίνειου Τάγματος του Αγίου Γεωργίου

## Παραπομπές


Κατηγορία:Οίκος των Βουρβόνων-Δύο Σικελιών
Κατηγορία:Ισπανοί ευγενείς
Αλί Καφί

Ο **Αλί Χουσαΐν Καφί** (, *ʿAlī Ḥusain Kāfī*, 7 Οκτωβρίου 1928 – 16 Απριλίου 2013) ήταν Αλγερινός πολιτικός ο οποίος διετέλεσε πρόεδρος του Ανώτατου Κρατικού Συμβουλίου και υπηρεσιακός Πρόεδρος από το 1992 έως το 1994. 

## Πρώτα χρόνια
Ο Αλί Καφί γεννήθηκε στο Ελ Χαρούς το 1928. 

## Σταδιοδρομία
Ο Αλί Καφί ήταν μια από τις σημαντικότερες προσωπικότητες των παράνομων δυνάμεων της Αλγερίας οι οποίες αγωνίστηκαν για την ανεξαρτησία από τη Γαλλία από το 1954 έως το 1962. Εκείνη την εποχή προήχθη στον βαθμό του συνταγματάρχη. Ο Καφί ήταν ο πρεσβευτής της Αλγερίας σε διάφορες χώρες, όπως η Συρία, η Αίγυπτος, το Ιράκ και η Ιταλία. 

Διετέλεσε πρόεδρος του Ανώτατου Κρατικού Συμβουλίου (συλλογική προεδρία με στρατιωτική υποστήριξη) της Αλγερίας από τις 2 Ιουλίου 1992 έως τις 31 Ιανουαρίου 1994. Επελέγη για τη θέση του προέδρου μετά τη δολοφονία του Μοχάμεντ Μπουντιάφ. 

Το Κρατικό Συμβούλιο είχε στόχο να αποτελέσει μεταβατική κυβέρνηση κατά τη διάρκεια του εμφυλίου πολέμου. Σκοπός του ήταν να επαναφέρει το έθνος στην ευημερία. Η σκληρή δουλειά του Συμβουλίου ακυρώθηκε από τον πρόεδρο που ακολούθησε τον Λιαμίν Ζερουάλ, τον Αμπντελαζίζ Μπουτεφλίκα, εν μέσω κατηγοριών διαφθοράς. 

## Θάνατος και ταφή
Ο Καφί πέθανε σε ηλικία 84 ετών στις 16 Απριλίου 2013 στη Γενεύη της Ελβετίας. Η σορός του τάφηκε στο Κοιμητήριο Ελ-Αλιά. 

## Βραβεύσεις

### Εθνική βράβευση

* 50px Μεγαλόσταυρος του Εθνικού Τάγματος της Τιμής 

## Παραπομπές


Κατηγορία:Πρόεδροι της Αλγερίας
Porsche 992

**Porsche 992** είναι η εσωτερική κωδική ονομασία για την όγδοη και σημερινή γενιά της Porsche 911. Αντικατέστησε την Porsche 991 (η οποία, ωστόσο, συνέχισε να παράγεται έως τις 20 Δεκεμβρίου 2019, παράλληλα με την 992) και μπήκε στη μαζική παραγωγή τον Νοέμβριο του 2018, ενώ αποκαλύφθηκε για πρώτη φορά επίσημα στο Porsche Experience Center του Λος Άντζελες, ΗΠΑ, στις 28 Νοεμβρίου 2018. Η εκδοχή καμπριολέ της 992 παρουσιάστηκε στις 9 Ιανουαρίου 2019, ενώ η βασική έκδοση της Carrera εισήχθη στην αγορά τον Ιούλιο του 2019.
[thumb|left|Το σαλόνι μιας Porsche 992 στο Σαλόνι Αυτοκινήτου της [Γενεύης τον Μάρτιο του 2019.]]

Σε σύγκριση με την προκάτοχό της, η 992 είναι κατά 4,5 εκατοστά φαρδύτερη και πλέον χρησιμοποιεί εξωτερικά πάνελ αμαξώματος από αλουμίνιο.

## Ανανέωση
Τον Μάιο του 2024, το ανανεωμένο μοντέλο (που φέρει τον εσωτερικό εργοστασιακό κωδικό **992.2**) παρουσιάστηκε για τα μοντέλα Carrera και Carrera GTS σε όλες τις εκδόσεις αμαξώματος (coupé, cabrio και Targa). Ως σημαντική αλλαγή, το GTS διαθέτει τώρα ένα υβριδικό σύστημα κίνησης (T-Hybrid) με ισχύ συστήματος 398 kW (541 hp) και μια μπαταρία υψηλής τάσης 400 V με ενεργειακό περιεχόμενο 1,9 kWh. Επιπλέον, τα μοντέλα με χειροκίνητα κιβώτια ταχυτήτων δεν ήταν πλέον διαθέσιμα και ο προηγουμένως αναλογικός πίνακας οργάνων αντικαταστάθηκε από μια ευρεία οθόνη που εσωκλείει διάφορους τύπους οθόνης. Επιπλέον, η συμβατική κλειδαριά ανάφλεξης δεν είναι πλέον απαραίτητη.

Ακολούθησαν αναθεωρημένες εκδόσεις των 992 T και 992 GT3 τον Οκτώβριο του 2024, κάτι που σημαίνει ότι δύο μοντέλα με χειροκίνητα κιβώτια ταχυτήτων έγιναν ξανά διαθέσιμα. Τον Ιανουάριο του 2025, έφτασε και η έκδοση Carrera S.

## Εκδόσεις
* 911 Carrera
* 911 Carrera S
* 911 Carrera Cabriolet
* 911 Carrera S Cabriolet
* 911 Carrera 4S
* 911 Carrera 4S Cabriolet

## Αναφορές


## Βιβλιογραφία
* «The Complete Book of Porsche 911: Every Model Since 1964», Randy Leffingwell - 2019.

## Εξωτερικοί σύνδεσμοι

* 

Κατηγορία:Σπορ αυτοκίνητα
Κατηγορία:Αυτοκίνητα πολυτελείας
Κατηγορία:Γερμανικά αυτοκίνητα
992
Αριόλ

Το **Αριόλ** (γνωστό και με την λανθασμένη ονομασία **Οριόλ**, ρωσικά: Орёл, ρωσική προφορά: ɐˈrʲɵl, κυριολεκτική σημασία: αετός) είναι πόλη και διοικητικό κέντρο της περιφέρειας Αριόλ στη Ρωσία. Αποτελεί μέρος του Κεντρικού Ομοσπονδιακού Διαμερίσματος, καθώς και της Κεντρικής Οικονομικής Περιοχής. 

Βρίσκεται στον ποταμό Οκά, 368 χιλιόμετρα νότια-νοτιοδυτικά της Μόσχας.

Σύμφωνα με εκτίμηση του 2018, το Αριόλ είχε πληθυσμό 315.308 κατοίκων. Το 2020 ο πληθυσμός έπεσε στα 308.838 άτομα, σύμφωνα με την εκτίμηση για αυτό το έτος. Στην απογραφή του 1989 η πόλη είχε πληθυσμό 336.862 κατοίκων, στην απογραφή του 2002 είχε πληθυσμό 333.310 κατοίκων και στην απογραφή του 2010 είχε πληθυσμό 317.747 κατοίκων. Ο μέγιστος πληθυσμός της πόλης καταγράφηκε το 1997, όταν η πόλη είχε πληθυσμό 348.000 κατοίκων. Μετά τη διάλυση της Σοβιετικής Ένωσης, ο πληθυσμός της πόλης έχει καταγράψει, σε γενικές γραμμές, μια πτωτική τάση. 

Το Αριόλ είναι η πόλη του πρώτου χαιρετισμού και Πόλη Στρατιωτικής Δόξας.

## Παραπομπές

Κατηγορία:Πόλεις του Όμπλαστ του Αριόλ
Κατηγορία:Πρωτεύουσες ομόσπονδων ενοτήτων της Ρωσίας
Δήμος Καμένων Βούρλων

Ο **Δήμος Καμένων Βούρλων** (Από 01-01-2011 μέχρι 19-07-2018, ονομαζόταν **Δήμος Μώλου - Αγίου Κωνσταντίνου**) είναι Δήμος της Περιφερειακής Ενότητας Φθιώτιδας, στην Περιφέρειας Στερεάς Ελλάδας, ο οποίος συστάθηκε το 2010, με το Πρόγραμμα «Καλλικράτης» και λειτουργεί από την 01-01-2011, από τη συνένωση των προϋπαρχόντων Δήμων, που συστάθηκαν το 1997, με το Σχέδιο «Καποδίστριας» και λειτούργησαν από την 01-01-1999, μέχρι 31-12-2010, Δήμος Καμένων Βούρλων, Δήμος Αγίου Κωνσταντίνου και Δήμος Μώλου, οι οποίοι αποτέλεσαν στη συνέχεια, τη Δημοτική Ενότητα Καμένων Βούρλων, με έδρα τα Καμένα Βούρλα, τη Δημοτική Ενότητα Αγίου Κωνσταντίνου, με έδρα τον Άγιο Κωνσταντίνο και τη Δημοτική Ενότητα Μώλου, με έδρα τον Μώλο. Προϋπήρχε ως δήμος επίσης, από το 1964. Έδρα του Δήμου είναι τα Καμένα Βούρλα και ο πληθυσμός του είναι 12.094 κάτοικοι, σύμφωνα με την Απογραφή του 2011.

## Διατελέσαντες δήμαρχοι

## Διοικητική διαίρεση

### Δήμος Καμένων Βούρλων

### Δημοτική Ενότητα Καμένων Βούρλων
[μικρογραφία|'''[Καμένα Βούρλα**]]


=== Δημοτική Ενότητα Αγίου Κωνσταντίνου ===
[[Αρχείο:Άγιος Κωνσταντίνος Φθιώτιδας 3530.jpg|μικρογραφία|**Άγιος Κωνσταντίνος**]]


=== Δημοτική Ενότητα Μώλου ===
[[Αρχείο:Molos view from helicopter.JPG|μικρογραφία|**Μώλος''']]

## Παραπομπές


## Εξωτερικοί σύνδεσμοι
* Δήμος Καμένων Βούρλων (Ιστότοπος Δήμου Καμένων Βούρλων)
* Διοικητικές μεταβολές Δήμου Καμένων Βούρλων (Δήμου Μώλου - Αγίου Κωνσταντίνου) (Ε.Ε.Τ.Α.Α.)
* Διοικητικές μεταβολές Δήμου Καμένων Βούρλων (Κοινότητας Καμένων Βούρλων) (Ε.Ε.Τ.Α.Α.)

Καμενων Βουρλων
Καμενων Βουρλων
Μαρία Θηρεσία των Βουρβόνων-Πάρμας

Η **Μαρία Θηρεσία** (ισπ. *María Teresa de Borbón-Parma*, 28 Ιουλίου 1933 - 26 Μαρτίου 2020) του Οίκου των Βουρβόνων-Πάρμας ήταν Γάλλο-Ισπανίδα πολιτική ακτιβίστρια και ακαδημαϊκός. Ήταν μια σοσιαλιστική ακτιβίστρια, κερδίζοντας το ψευδώνυμο "Κόκκινη Πριγκίπισσα", και υποστηρίκτρια του κινήματος των Καρλιστών.

Ήταν η πρώτη γαλαζοαίματη που πέθανε από τον κορονοϊό.

## Βιογραφία
Η *Μαρία Θηρεσία Καικιλία Ζίτα Καρλόττα* γεννήθηκε στις 28 Ιουλίου 1933 στο Παρίσι, και ήταν το τρίτο παιδί και η δεύτερη κόρη του Ιαβέρη, Δούκα της Πάρμας και της Πιατσέντσα, και της Μαγδαληνής των Βουρβόνων-Μπυσσέ.

Απέκτησε διδακτορικό στις ισπανικές σπουδές από το Πανεπιστήμιο Paris-Sorbonne και άλλο ένα διδακτορικό στην πολιτική κοινωνιολογία από το Πανεπιστήμιο Complutense της Μαδρίτης. Σπούδασε επίσης το Ισλαμισμό και πώς σχετίζεται με τα δικαιώματα των γυναικών. Η διατριβή της το 1977 στη Σορβόννη είχε τίτλο "La cleicicación ideológica del Carlismo contemporáneo" ("Ιδεολογική διευκρίνιση του σύγχρονου Καρλισμού"). Ήταν καθηγήτρια και σοσιαλιστική ακτιβίστρια και αγωνίστηκε για τα δικαιώματα των γυναικών.

Η Μαρία Θηρεσία δεν παντρεύτηκε ποτέ. Το 1981, απέκτησε ισπανική ιθαγένεια με βασιλικό διάταγμα. Το επίσημο ενημερωτικό δελτίο δήλωσε ότι δόθηκε «κατόπιν αιτήματος του ενδιαφερόμενου και ως απάντηση στις εξαιρετικές περιστάσεις και ότι ανήκει σε μια οικογένεια που συνδέεται στενά με την Ισπανία».

Πέθανε από κορονοϊό στις 26 Μαρτίου 2020 στο Νοσοκομείο Κουσά σε ηλικία 86 ετών. 

## Τίτλοι
*28 Ιουλίου 1933 - 26 Μαρτίου 2020: *Η Βασιλική Υψηλότητα* Πριγκίπισσα Μαρία Θηρεσία των Βουρβόνων-Πάρμας
## Παραπομπές


* 
* 
* 
* 
* 
* 
* 
*  (Biography)

Κατηγορία:Οίκος των Βουρβόνων
Κατηγορία:Ισπανική τάξη ευγενών
Κατηγορία:Πριγκίπισσες των Βουρβόνων-Πάρμας
Στέφανος Δημουλάς

Ο **Στέφανος Δημουλάς** είναι Έλληνας χορευτής νεοκλασικού μπαλέτου και χορογράφος με έδρα το Λονδίνο του Ηνωμένου Βασιλείου. Είναι γνωστός για το ρόλο του ως Μάνος Χατζηδάκις στο ντοκιμαντέρ ‘’Μάνος Χατζιδάκις: Είδωλο στον Καθρέφτη (2008)’’, το οποίο απέσπασε το βραβείο Καλύτερου Ντοκυμαντέρ στο Διεθνές Φεστιβάλ Θεσσαλονίκης. Είναι, επίσης, γνωστός ως ακτιβιστής της ΛΟΑΤΚΙ+ κοινότητας.

Το 2019, εμφανίστηκε στο εξώφυλλο του περιοδικού Attitude για το τεύχος του Pride μαζί με τον πατέρα του.

## Πρώτα χρόνια και καριέρα
Το 1994, ο Στέφανος Δημουλάς γεννήθηκε με γονείς το Νεοπτόλεμο Δημουλά και τη Λουκία Ντίνου στο Βόλο Μαγνησίας. Μεγάλωσε στο Βόλο και αργότερα μετακόμισε στη Γλασκώβη της Σκωτίας για να συνεχίσει ανώτερες σπουδές στο Μοντέρνο Μπαλέτο στη Βασιλική Ακαδημία της Σκωτίας. Το 2015, αποφοίτησε από τη Βασιλική Ακαδημία της Σκωτίας με Μπάτσελορ πτυχίο στο Μοντέρνο Μπαλέτο.

Σύμφωνα με πηγές, έχει συνεργαστεί με αρκετές διασημότητες όπως η Κέιτ Μος, ο Άρθουρ Πίτα κ.α.

## Σημαντικές παραστάσεις
*Λα Τραβιάτα στη Βασιλική Όπερα του Λονδίνου
*Moremi Ajasoro Αφρικανική Όπερα στη Βασιλική Ακαδημία της Σκωτίας
*Το Νανούρισμα των Πειραμάτων στο Βασιλικό Κολέγιο της Μουσικής
*Ayanfe, a Yoruba Opera στο Θέατρο Bridewell Theatre
*Natasha Trigg στο Μουσικό Φεστιβάλ της Neamt
*Voices of the Amazon - Sisters Grimm Ltd

## Πηγές

## Εξωτερικοί σύνδεσμοι
* 
* 

Κατηγορία:Έλληνες χορευτές
Κατηγορία:Έλληνες χορογράφοι
Κατηγορία:ΛΟΑΤ πρόσωπα από την Ελλάδα
Κατηγορία:Γκέι ηθοποιοί
Ωγκίστ Ντιέ

Ο **Ωγκίστ Ντιέ** (*Auguste Diès*), καθηγητής του καθολικού Πανεπιστημίου της Ανζέρ (Angers), αντεπιστέλλον μέλος του Ινστιτούτου, διδάκτωρ honoris causa του Πανεπιστημίου της Louvain, μέλος του διοικητικού συμβουλίου της εταιρίας Guillaume Budé, στάθηκε ένας από τους πιο αυθεντικούς εκπροσώπους του πλατωνισμού στη Γαλλία.

Ο Ντιέ δημιούργησε σχολή και οι μαθητές του σήμερα είναι πολλοί και μέσα και έξω από τη Γαλλία. Η πρώτη διατριβή του «επί διδακτορία», που δημοσίευσε το 1909, για τους Σοφιστές προκάλεσε μεγάλη εντύπωση. Ακολούθησε η εργασία του Ορφισμός και Πυθαγορισμός (Le cycle Mystique) σε δύο τόμους, που επιβλήθηκε ανάμεσα στους σοφούς της πατρίδας του.

Συνεχίζοντας με τον ίδιο ζήλο και την ίδια αγάπη προς τον Πλάτωνα, δημοσιεύει το 1927 το δίτομο έργο του Γύρω από τον Πλάτωνα (Autour de Platon).

Με την παράκληση της κυρίας Tannery δημοσίευσε τη δεύτερη έκδοση του έργου του συζύγου της, Paul Tannery, Ιστορία της Ελληνικής Επιστήμης (Histoire de la science helléne, 1930), και ύστερα από λίγο καιρό την Επιστημονική Αλληλογραφία του ίδιου, που αποτελεί έναν πραγματικό θησαυρό για την Ιστορία των επιστημών.

Το 1932 εκδίδει τη μελέτη του, Ο προσδιορισμός του Όντος και η φύση των ιδεών στον Σοφιστή (La définition de l'être et la nature des idées dans le Sophiste, Paris 1932).

Στην Collection des Universitès de France δημοσιεύει τις μεταφράσεις των πλατωνικών διαλόγων Παρμενίδης, Θεαίτητος, Σοφιστής, Πολιτικός.

Επίσης στη μετάφραση της Πολιτείας (La République) από τον Chambry αφιερώνει μια εξονυχιστική και βαθυστόχαστη εισαγωγή, που ξεπερνά τις 150 σελίδες. 

Γεννήθηκε στις 6 Ιανουαρίου του 1875, στο Λε Μαν της Γαλλίας και απεβίωσε στις 5 Φεβρουαρίου του 1958, στοΣαιν-Μαλό της Γαλλίας.

## Παραπομπές


Κατηγορία:Γάλλοι πανεπιστημιακοί
Κατηγορία:Γάλλοι συγγραφείς
Μετάθεση (ψυχολογία)

Στην ψυχολογία, η **μετάθεση** (, "shift, move") ή **μετατόπιση (displacement)** ή  **αντικατάσταση,** είναι ένας ασυνείδητος αμυντικός μηχανισμός με τον οποίο το μυαλό αντικαθιστά έναν επικίνδυνο ή μη αποδεκτό στόχο ή συναίσθημα, με έναν άλλο στόχο ή κάποιο άλλο αντικείμενο ή πρόσωπο το οποίο είναι ευκολότερο να εφαρμοστούν και να εκφραστούν αυτές οι παρορμήσεις. 

Είναι ένας όρος που προέρχεται από τον Φρόυντ. Η μετάθεση λειτουργεί ασυνείδητα και η μεταφορά συναισθημάτων, ιδεών ή επιθυμιών χρησιμοποιείται κυρίως για να μετριάσει το άγχος που δημιουργούν οι επιθετικές ή σεξουαλικές παρορμήσεις. 

## Φρόιντ
Ο Φρόιντ αρχικά είδε την μετάθεση ως μέσο παραμόρφωσης των ονείρων, που περιλαμβάνει αλλαγή της έμφασης από σημαντικά σε ασήμαντα χαρακτηριστικά ή την αντικατάσταση ενός πράγματος με μία ψευδαίσθηση. Ο Φρόιντ το ονόμασε «μετατόπιση της προφοράς». 

**Αντικατάσταση υποκείμενου:** Τα συναισθήματα που συνδέονται με ένα άτομο μετατοπίζονται σε ένα άλλο άτομο. Ένας άντρας που είχε μια κακή μέρα στο γραφείο, έρχεται σπίτι και φωνάζει στη γυναίκα και τα παιδιά του, μετατοπίζει τον θυμό του από το χώρο εργασίας και το αφεντικό του, στην οικογένειά του. Ο Φρόιντ πίστευε ότι όταν τα παιδιά φοβούνται κάποιο ζώο, ενδεχομένως να εκτοπίζουν τους φόβους των γονιών τους στο ζώο.

**Αντικατάσταση χαρακτηριστικού:** Όταν ένα χαρακτηριστικό που αντιλαμβάνεται κάποιος ότι είναι στοιχείο της προσωπικότητάς του αλλά δεν μπορεί να το δεκτεί, αποδίδεται σε κάποιο άλλο άτομο. Αυτός είναι ουσιαστικά ο μηχανισμός της ψυχολογικής προβολής, μια πλευρά του εαυτού προβάλλεται (μετατοπίζεται) σε κάποιον άλλο. Ο Φρόιντ έγραψε ότι οι άνθρωποι συνήθως αντικαθιστούν τις επιθυμίες τους πάνω στο θέλημα του Θεού.

**Σωματική αντικατάσταση:** Μια αίσθηση από τα γενητικά όργανα μπορεί να την βιώσει το άτομο στο στόμα (μετατόπιση προς τα πάνω) ή μια στοματική αίσθηση στα γεννητικά όργανα (μετατόπιση προς τα κάτω). Ο μυθιστοριογράφος John Cleland στο «Fanny Hill» αναφέρεται στον αιδοίο ως «το κάτω στόμα». Η σεξουαλική έλξη προς το ανθρώπινο σώμα μπορεί να αντικατασταθεί από τον σεξουαλικό φετιχισμό, μερικές φορές σε ένα συγκεκριμένο μέρος του σώματος όπως για παράδειγμα το πόδι ή άλλες φορές σε κάποιο άψυχο φετιχιστικό αντικείμενο. 

Ο Φρόιντ είδε επίσης τη μετατόπιση να συμβαίνει στα αστεία και το χιούμορ, καθώς και στις νευρώσεις - ο εμμονικός νευρωτικός είναι ιδιαίτερα επιρρεπής στην τεχνική της μετάθεσης και το κάνει αυτόματα.  Όταν συμβαίνουν δύο ή περισσότερες μεταθέσεις προς την ίδια ιδέα, το φαινόμενο ονομάζεται συμπύκνωση (από το γερμανικό *Verdichtung* ). 

## Επιθετικότητα
Το επιθετικό ένστικτο - γνωστό ως mortido - μπορεί να αντικατασταθεί όπως και αυτό της λίμπιντο (σεξουαλική ορμή). Για παράδειγμα ο επαγγελματικός ή αθλητικός ανταγωνισμός, ή το κυνήγι, προσφέρουν άφθονες ευκαιρίες για την έκφραση του εκτοπισμένου ενστίκτου του θανάτου. 

## Παραπομπές

## Εξωτερικοί σύνδεσμοι

* Elsa Schmidt-Kilsikis, "Μετατόπιση" 
Κατηγορία:Ψυχαναλυτική ορολογία
Κατηγορία:Αμυντικοί μηχανισμοί
Δημοτικό Στάδιο Ναυπλίου

Το **Δημοτικό Στάδιο Ναυπλίου**, επίσης γνωστό ως **Στάδιο Δ.Α.Κ. Ναυπλίου**, είναι αθλητική εγκατάσταση στην ομώνυμη πόλη στον Νομό Αργολίδας.

## Περιγραφή
Έχει χωρητικότητα περίπου 2.000–3.000 θέσεων. Ο ποδοσφαιρικός αγωνιστικός χώρος του σταδίου έχει διαστάσεις 105 Χ 65 μ. και διαθέτει φυσικό χλοοτάπητα. Το στάδιο διαθέτει στίβο με ταρτάν των 9 διαδρομών, 4 σκάμματα για άλματα εις μήκος και τριπλούν, καθώς επίσης και αίθουσα γυμναστικής κάτω από την εξέδρα του.

Στο στάδιο, όσο αναφορά τον στίβο, κατά καιρούς έχουν διεξαχθεί διεθνείς αγώνες στίβου, πανελλήνια σχολικά πρωταθλήματα, πανελλήνια στρατιωτικά πρωταθλήματα και περιφερειακοί αγώνες του Σ.Ε.Γ.Α.Σ.. 

Αποτελεί την αγωνιστική έδρα των ποδοσφαιρικών συλλόγων, Γ.Σ. Πανναυπλιακός Ηρακλής και Α.Ο. Δυοβουνιώτης.

## Παραπομπές


Κατηγορία:Στάδια ποδοσφαίρου στην Ελλάδα
Κατηγορία:Ναύπλιο
Αργύρης Πανταζάρας

Ο **Αργύρης Πανταζάρας** (Βόλος ,14 Οκτωβρίου 1988) είναι Έλληνας ηθοποιός και σκηνοθέτης με έδρα την Ελλάδα. Σπούδασε στη Δραματική Σχολή του Εθνικού Θεάτρου.

Το 2016 ο Αργύρης Πανταζάρας κέρδισε το θεατρικό βραβείο “Δημήτρης Χορν” για την καλύτερη ερμηνεία νέου άνδρα ηθοποιού με τρεις υποψηφιότητες για τον ρόλο του τρελού («Βασιλιάς Ληρ»), για τον ρόλο του Έκτορα («Ρήσος» του Ευριπίδη) και για τον μονόλογο «ΑΩ» σε διασκευή και σκηνοθεσία δική του στο Θέατρο της Οδού Κυκλάδων – Λευτέρης Βογιατζής. 

Το χρηματικό έπαθλο του βραβείου (3.000 ευρώ), το διέθεσε σε ανθρωπιστική βοήθεια, δηλώνοντας: «Μακάρι με αυτά τα χρήματα να ξαναέφτιαχνα μια πατρίδα για τους ανθρώπους που βρίσκονται στους δρόμους της χώρας μας».

Είναι γνωστός για το ρόλο του Johnny με υποψηφιότητα καλύτερης ερμηνείας Β’ ανδρικού ρόλου στην πολυβραβευμένη ταινία *[[Digger (ταινία 2020)|Digger]]*, η οποία ήταν η επίσημη πρόταση της Ελλάδας για τα Βραβεία Αμερικάνικης Ακαδημίας- Oscar. 

Είναι επίσης γνωστός για τις ερμηνείες του στο θέατρο ως Μεφιστοφελής («Φάουστ» του Γκαίτε) και ως Γουίνστον Σμιθ («1984» του Τζορτζ Όργοουελ), και τον ρόλο του Τρελού στον Βασιλιά Ληρ του Ο. Σαίξπηρ.

Έχει πρωταγωνιστήσει σε τηλεοπτικές σειρές όπως *«[[Το Κόκκινο Ποτάμι (σειρά)|Το Κόκκινο Ποτάμι]]» (2019),* *«[[10η εντολή]]»*, *«[[Άγριες Μέλισσες]]», «1821: Οι Ήρωες», «[[Σασμός (τηλεοπτική σειρά)|Σασμός]]», «Φλόγα και Άνεμος», «Ο Παράδεισος Των Κυριών»* και *«Ο Σκαραβαίος»* στο Επεισόδιο: *Ο δράκος του χωριού στον [[Alpha TV|Alpha]].*

## Έργο
Το 2015 ίδρυσε την Εταιρία Θεάτρου «momentum» με σύμβολο τα φτερά των αγγέλων-αγγελιαφόρων, τιμώντας έτσι τους αγγελιαφόρους του αρχαίου δράματος.

Ολόκληρη η ονομασία της καλλιτεχνικής ομάδας είναι «momentum accelerated evolution» - «Ορμή επιταχυνόμενης εξέλιξης». Με βάση ένα θίασο καλλιτεχνών που παντρεύει το θέατρο, τον κινηματογράφο, τα εικαστικά.

Ακολούθησαν πετυχημένες παραστάσεις με βάση την σύνθεση κειμένων αρχαίου δράματος, όπως η «Μητρόπολη», όπου έλαβε χώρα στο Μικρό θέατρο Αρχαίας Επιδαύρου, στο πλαίσιο του Φεστιβάλ Αθηνών & Επιδαύρου σε συμπαραγωγή με το Εθνικό Θέατρο. 

Έχει υπογράψει επίσης σκηνοθεσία, δραματουργία, σκηνικά, κοστούμια, και έχει εργαστεί και ως εικονογράφος - σκιτσογράφος σε παιδικό βιβλίο το «Κουκλόσπιτο του Αισώπου».

## Προσωπική ζωή
Από το 2015 μέχρι το 2019 ήταν ζευγάρι με την ηθοποιό Έλλη Τρίγγου.

Το 2020 έγινε ζευγάρι με την ηθοποιό Σίσσυ Τουμάση και στις 23 Οκτωβρίου 2023 παντρεύτηκαν.

## Φιλμογραφία

## Παραπομπές


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες σκηνοθέτες
Κατηγορία:Έλληνες ηθοποιοί τηλεόρασης
Κατηγορία:Βραβευμένοι με Χορν
Κατηγορία:Απόφοιτοι της Δραματικής Σχολής του Εθνικού Θεάτρου
Μεταλλικές αυτοκινητάμαξες ΗΣΑΠ

Οι **Μεταλλικές αυτοκινητάμαξες,** ήταν τρεις (3) παραλαβές (5η, 6η και 7η) δίδυμων ηλεκτροκίνητων αυτοκινηταμάξων, που αποτελούσαν τμήμα του τροχαίου υλικού των Ηλεκτρικών Σιδηροδρόμων Αθηνών-Πειραιώς (Η.Σ.Α.Π.). Κατασκευάστηκαν από τις εταιρείες MAN και Siemens για τους Ελληνικούς Ηλεκτρικούς Σιδηροδρόμους (Ε.Η.Σ.), και τέθηκαν σε υπηρεσία στους ΗΣΑΠ το 1976, με την ίδρυσή τους.

## Γενικά χαρακτηριστικά
Χωρούσαν μέχρι 318 (112 καθήμενους και 236 όρθιους, ζεύγος με σκευοφόρο) ή 353 (208 καθήμενους και 247 όρθιους, ζεύγος χωρίς σκευοφόρο) επιβάτες, κινητήρα είτε SSW DT 861 D με ισχύ Kw 95/60 ΜΙΝ (5η παραλαβή) είτε SSW GB 230/14 A με ισχύ Kw 120/60min (6η και 7η παραλαβή). Μπορούν να συζευχθούν σε πολλαπλή ζεύξη έως και με τρεις αυτοκινητάμαξες. 

Συνολικά, παράχθηκαν 74 κινητήρια οχήματα, αποτελώντας ανά 2, 37 δίδυμες αυτοκινητάμαξες.

## Ιστορικό
Πριν την δεκαετία του 1950, στην γραμμή του Ηλεκτρικού, κυκλοφορούσαν οι ξύλινες αυτοκινητάμαξες, 2ης, 3ης και 4ης παραλαβής. Παρόλο που ήταν από τις καλύτερες, ήταν παρωχημένης τεχνολογίας, επομένως χρειάζονταν νέες αυτοκινητάμαξες υψηλών προδιαγραφών. Από την άλλη, πολλές αυτοκινητάμαξες είχαν καταστραφεί λόγω του Β' Παγκοσμίου Πολέμου. Για την παραγγελία των νέων αυτών αυτοκινηταμαξών, οι ΕΗΣ στράφηκε στην κοινοπραξία MAN-SSW, με πρότυπο το μετρό του Βερολίνου του 1930. Η παραγγελία περιλάμβανε 12 αυτοκινητάμαξες για να αναπληρώσουν τις καταστροφές του πολέμου. Η παραλαβή ξεκίνησε το 1951 και ολοκληρώθηκε έναν χρόνο αργότερα. 

Με την επέκταση στην Κηφισιά, αποφασίστηκε να παραγγελθούν άλλες 16 μονάδες, αυτήν την φορά, από την κοινοπραξία MAN-Siemens Hellas. Οι νέες αυτοκινητάμαξες έχουν νέους κινητήρες μεγαλύτερης ισχύος, και, αντί για μεγάλο μεσαίο μετωπικό παράθυρο, έχει τρία ίδια μικρά. Η παραλαβή ξεκίνησε το 1958, και ολοκληρώθηκε το 1959. Η τελευταία προμήθεια, 9 μονάδων, ήταν λόγω κάλυψης της ολοένα και περισσότερης κίνησης. Αυτήν την φορά, για την κατασκευή τους, συνεργάστηκαν ΜΑΝ και το εργοστάσιο των ΕΗΣ στον Πειραιά. Οι αυτοκινητάμαξες αυτές, ήταν πανομοιότυπες με αυτές της 6ης παραλαβής, αλλά με το γείσο να προεξέχει στις μετώπες και χωρίς οριζόντιες μεταλλικές ράβδους στα πλευρικά παράθυρα. 

Με την παραλαβή τον νέων αυτοκινηταμάξων 8ης, 9ης και 10ς παραλαβής, οι αυτοκινητάμαξες βάφτηκαν από κρεμ σε ασημένιες με πορτοκαλί λωρίδες. 

Το 1997, λειτουργούσαν 3 συρμοί των 5 οχημάτων και 8 συρμοί των 4 οχημάτων, συνολικά, 50 οχήματα.**

Από την 5η παραλαβή δεν διατηρείται κανένα όχημα, αν και μερικά είχαν δωθεί σε δήμους, με άγνωστη όμως μοίρα. Ο τελευταίος συρμός αποσύρθηκε το 1995 στα πλαίσια εκδήλωσης της επετείου σύνδεσης της Κηφισιάς με τον Πειραιά.  Οι δε 6η και 7η παραλαβή αποσύρθηκαν όταν ολοκληρώθηκε η προμήθεια της 11ης παραλαβής στις αρχές της δεκαετίας του 2000 και μόνο δύο ιθυντήρια οχήματα υπάρχουν σήμερα, στο αμαξοστάσιο του μετρό στα Σεπόλια, τα οποία είναι χαρακτηρισμένα ως "μουσειακά".

## Εξωτερικοί σύνδεσμοι

* Πληροφορίες στην επίσημη ιστοσελίδα του ΗΣΑΠ

## Παραπομπές


Μεταλλικές
G4 EA H1N1

Ο ιός **G4 EA H1N1** είναι ένας ιός της γρίπης που ανακαλύφθηκε στην Κίνα, με ενδείξεις αρχικής μόλυνσης σε άτομα που εργάζονται σε σφαγεία χοίρων. Μια μετάλλαξη ενός ιού των πτηνών και δύο στελεχών του H1N1, σχετίζεται με το A / H1N1pdm09, τον ιό που ήταν υπεύθυνος για την πανδημία της γρίπης των χοίρων του 2009 και επίσης με στέλεχος ιού που ήταν η αιτία της πανδημίας της γρίπης του 1918 (εφόσον και τα δύο είναι στελέχη της γρίπης H1N1). Επηρεάζει κυρίως χοίρους, αλλά έχουν εντοπιστεί δύο περιπτώσεις στον άνθρωπο. Με τα μέχρι τώρα στοιχεία (Ιούνιος 2020), δεν μεταδίδεται εύκολα μεταξύ ανθρώπων, αλλά έχει «δυναμική εξέλιξης σε πανδημία». Βρίσκεται στη δεύτερη φάση των περιγραφών της πανδημικής φάσης του ΠΟΥ, καθώς έχει επιβεβαιωθεί μόνο η μετάδοση από ζώο σε άνθρωπο.

Είναι γνωστό ότι 35 άτομα μολύνθηκαν από τον νέο ιό της γρίπης G4 EA H1N1.

Ένα έγγραφο από ομότιμους κριτές από τα Πρακτικά της Εθνικής Ακαδημίας Επιστημών (PNAS) σημείωσε ότι "Ο ιός G4 EA H1N1 διαθέτει όλα τα βασικά χαρακτηριστικά γνωρίσματα ώστε να προσαρμοστεί για να μολύνει ανθρώπους ... Έλεγχος των επικρατέστερων ιών G4 EA H1N1 σε χοίρους και η παρακολούθηση των πληθυσμών που εργάζονται κοντά στους χοίρους πρέπει να πραγματοποιηθεί αμέσως. " (Το τρέχον πρόγραμμα παρακολούθησης έχει λάβει ρινικές ανταλλαγές άνω των 30.000 χοίρων για επτά χρόνια.)

## Παραπομπές


Κατηγορία:Γρίπη
Φαίδωνας Φαίδωνος

Ο **Φαίδωνας Φαίδωνος** είναι Ελληνοκύπριος δικηγόρος και πολιτικός. Από το 2015 υπηρετεί ως Δήμαρχος Πάφου. Εξελέγη για πρώτη φορά στις 11 Ιανουαρίου 2015 και επανεξελέγη στις δημοτικές εκλογές του 2016 και του 2024. Τον Φεβρουάριο 2026 τέθηκε σε αυτοδίκαιη αργία, εν αναμονή ποινικών ερευνών.

## Βιογραφικά στοιχεία
Γεννήθηκε στην Πάφο στις 18 Ιουνίου 1978. Σπούδασε Διεθνείς και Ευρωπαϊκές Οικονομικές Σπουδές στο Οικονομικό Πανεπιστήμιο Αθηνών και συνέχισε με μεταπτυχιακές σπουδές στο ίδιο αντικείμενο. Στη συνέχεια απέκτησε πτυχίο Νομικής από το Πανεπιστήμιο Νεάπολις Πάφου.

Μετά την ολοκλήρωση των σπουδών του στην Αθήνα, επέστρεψε στην Κύπρο όπου εργάστηκε ως κοινοβουλευτικός συνεργάτης (2002–2006) και ακολούθως στον ιδιωτικό τομέα (2006–2014).

## Πολιτική και δημοτική πορεία
Κατά την περίοδο 2003–2012 διετέλεσε επαρχιακός γραμματέας Πάφου του ΔΗΣΥ. Στις δημοτικές εκλογές του 2011 εξελέγη δημοτικός σύμβουλος Πάφου. Ως δημοτικός σύμβουλος διετέλεσε μέλος του διοικητικού συμβουλίου του Συμβούλιο Αποχετεύσεων Πάφου|ΣΑΠΑ και πρόεδρος της Επιτροπής Πολεοδομίας και Τεχνικών Θεμάτων του Δήμου (2012–2015). Παράλληλα, διορίστηκε μέλος του Συμβουλίου Παρεκκλίσεων (2012–2015).

## Δήμαρχος Πάφου
Στις 11 Ιανουαρίου 2015 εξελέγη δήμαρχος Πάφου σε αναπληρωματική εκλογή. Επανεξελέγη στις δημοτικές εκλογές του 2016 και του 2024.

Σύμφωνα με επίσημα στοιχεία του Δήμου Πάφου, διετέλεσε πρόεδρος της εταιρείας *Pafos Aphrodite Festival Cyprus Ltd*, η οποία διοργανώνει το ετήσιο φεστιβάλ όπερας της Πάφου. Το 2023 επιβεβαίωσε την επαναφορά του φεστιβάλ το 2024.

## Πάφος 2017
Κατά τη διάρκεια της χρονιάς της Πάφου ως Πολιτιστικής Πρωτεύουσας της Ευρώπης (2017), συμμετείχε σε εκδηλώσεις του οργανισμού *Πάφος 2017* υπό την ιδιότητά του ως δημάρχου, όπως στην επίσημη έναρξη του προγράμματος και σε εκδηλώσεις βράβευσης εθελοντών.

## Έρευνες και καταγγελίες (2026)
Τον Ιανουάριο 2026, η Αστυνομία Κύπρου ξεκίνησε αυτεπάγγελτη διερεύνηση έπειτα από αναρτήσεις στα μέσα κοινωνικής δικτύωσης που αφορούσαν ισχυρισμούς ενδοοικογενειακής βίας. Ο Φαίδωνος απέρριψε δημόσια τους ισχυρισμούς και δήλωσε ότι επιθυμεί τη διερεύνησή τους.

Παράλληλα, δημοσιεύματα ανέφεραν ότι διερευνάται ξεχωριστή υπόθεση που αφορά καταγγελία για βιασμό, στο πλαίσιο της οποίας η Αστυνομία έλαβε κατάθεση από φερόμενο θύμα.

Η αυτοδίκαιη αργία ενεργοποιήθηκε με τη δημοσίευση της σχετικής γνωστοποίησης του Υπουργού Εσωτερικών στην Επίσημη Εφημερίδα της Κυπριακής Δημοκρατίας.

## Προσωπική ζωή
Είναι νυμφευμένος με τη Λουΐζα Ανδρέου και έχει μία κόρη και έναν υιό.

## Παραπομπές


Κατηγορία:Δήμαρχοι Πάφου
Κατηγορία:Πολιτικοί Δημοκρατικού Συναγερμού
Κατηγορία:Κύπριοι δικηγόροι
Κατηγορία:Γεννήσεις 1978
Non nobis solum

Το **non nobis solum** (Ελληνικά: "όχι μόνο για τους εαυτούς μας") είναι μια λατινική φράση η οποία αποδίδεται στον Μάρκο Τύλλιο Κικέρωνα. Συνήθεις παραλλαγές της είναι το **sed nobis, sed omnibus** ("όχι για εμάς, αλλά για όλους") και το **non nobis solum, sed omnibus**. Σημαίνει ότι οι άνθρωποι οφείλουν να συμβάλλουν στο καλό της ανθρωπότητας, και όχι να δρουν βάσει του προσωπικού τους συμφέροντος. 

## Προέλευση
Η φράση αποτελεί τμήμα μιας πρότασης η οποία εντοπίζεται στην πραγματεία του Κικέρωνα "Περί καθηκόντων" (Λατινικά: De Officiis). Ολόκληρη η πρόταση είναι η εξής: "non nobis solum nati sumus ortusque nostri partem patria vindicat, partem amici"  ("Δεν γεννηθήκαμε μόνο για τους εαυτούς μας• η πατρίδα μας, οι φίλοι μας, έχουν ένα μερίδιο από εμάς". *De Officiis, 1:22*). Η πρόταση, σύμφωνα με τον ίδιο τον Κικέρωνα, είναι ακριβής μετάφραση τμήματος της ένατης επιστολής του Πλάτωνα, "Επιστολή στον Αρχύτα" . Στο πλαίσιο του αποσπάσματος, η πρόταση σημαίνει ότι οι άνθρωποι έχουν δημιουργηθεί για χάρη των υπολοίπων του είδους τους, έτσι ώστε να ωφελήσει ο ένας τον άλλο όσο το δυνατόν περισσότερο. Ο Κικέρωνας συσχετίζει αυτή την ιδέα με το ιδανικό του "κοσμοπολιτισμού" των Στωικών, κατά το οποίο οι άνθρωποι έχουν φυσική συγγένεια μεταξύ τους, και όλοι πρέπει να συνεισφέρουν στο κοινό καλό, μέσω της ανταλλαγής πράξεων καλοσύνης. 

## Ευρύτερη χρήση
Η φράση χρησιμοποιείται από πολυάριθμους οργανισμούς, συμπεριλαμβανομένης της πρώτης ομάδας συντήρησης των ενόπλων δυνάμεων των ΗΠΑ, και σειράς εκπαιδευτικών ιδρυμάτων, όπως η Στρατιωτική Σχολή Massanutten, το Πανεπιστήμιο Washburn του Κάνσας, το Πανεπιστήμιο Willamette κ.ά. Επιπρόσθετα, έχει χρησιμοποιηθεί από τον εφευρέτη και επιχειρηματία Franklin A. Seiberling, και από την οικογένεια του Βρετανού αντισυνταγματάρχη και οπλοποιού George V. Frosbery.

## Παραπομπές


Κατηγορία:Λατινικές φράσεις
Ανδρέας Αταλιώτης

Ο **Ανδρέας Αταλιώτης** ήταν Ελληνοκύπριος εμποριολόγος. Διετέλεσε Δήμαρχος Πάφου την περίοδο 1986-1996.

## Βιογραφικά στοιχεία
Ο Ανδρέας Αταλιώτης γεννήθηκε στην Πάφο το 1937 και απεβίωσε στις 23 Φεβρουαρίου 2021. Φοίτησε στο Ελληνικό Γυμνάσιο Πάφου. Σπούδασε στο εμπορικό τμήμα της Ανωτάτης Σχολής Οικονομικών και Εμπορικών Επιστημών Αθηνών.

Διετέλεσε πρόεδρος της Σχολικής Εφορείας Πάφου, του Παφιακού Αθλητικού Κέντρου, του Γυμναστικού Συλλόγου «Κόροιβος», του Φυσιολατρικού Πνευματικού Ομίλου Πάφου και μέλος των διοικητικών συμβουλίων του Ναυτικού Ομίλου Πάφου, του Κυπριακού Οργανισμού Τουρισμού (1975-1983), της Ολυμπιακής Ακαδημίας Κύπρου και του Αντικαρκινικού Συνδέσμου Πάφου. Επίσης ήταν λαϊκό μέλος της Θρονικής Επιτροπής Ιεράς Μητροπόλεως Πάφου.

## Πολιτική διαδρομή
Διεκδίκησε και κέρδισε τη θέση του Δημάρχου Πάφου στις Δημοτικές εκλογές του 1986. Είχε την υποστήριξη του ΑΚΕΛ, του ΔΗΣΥ και της ΕΔΕΚ. Επανεξελέγη στις Δημοτικές εκλογές του 1991.

## Παραπομπές


## Πηγές
*

## Εξωτερικοί σύνδεσμοι
*

|-

Κατηγορία:Δήμαρχοι Πάφου
Ιωάννης Αγρότης

Ο **Ιωάννης Αγρότης** ήταν Ελληνοκύπριος επιχειρηματίας. Διετέλεσε Δήμαρχος Πάφου την περίοδο 1964-1986.

## Βιογραφικά στοιχεία

Ο Ιωάννης Αγρότης γεννήθηκε στην Πάφο το 1917. Σπούδασε οικονομικά στο Αμερικανικό Πανεπιστήμιο της Βηρυτού.

Διετέλεσε διευθυντής επιχειρήσεων και μέλος του διοικητικού συμβουλίου της Τράπεζας Κύπρου και πολλών εταιρειών. Επιπλέον, διετέλεσε μέλος του Εκπαιδευτικού Συμβουλίου Κύπρου, κατά τη μεταβατική περίοδο 1959-1960, μέλος του διοικητικού συμβουλίου της Αρχής Τηλεπικοινωνιών Κύπρου και πρόεδρος του Εμπορικού και Βιομηχανικού Επιμελητηρίου Πάφου. Ακόμη, διετέλεσε πρόεδρος της Σχολικής Εφορείας Πάφου και πρόεδρος του Γυμναστικού Συλλόγου «Κόροιβος».

Στις δημοτικές εκλογές του 1953, επί Αγγλοκρατίας, εξελέγη αντιδήμαρχος Πάφου. Παρέμεινε στη θέση αυτή έως το 1959, οπόταν και παραιτήθηκε για λόγους αρχής. Μετά την ανεξαρτησία της Κύπρου, διορίστηκε Δήμαρχος Πάφου το 1964. Παρέμεινε στη θέση αυτή έως το 1986.

## Παραπομπές


## Πηγές
*

|-

Κατηγορία:Δήμαρχοι Πάφου
Κατηγορία:Κύπριοι επιχειρηματίες